སྨན་རྩྭ་ཚོང་ལས་ཅན་དུ་བསྒྱུར་བ་བཅས་ཀྱི་བརྗོད་གཞི་ཁག་གི་ཐོག་ཚོ་ཆུང་བགྲོ་གླེང་ཆེན་པོ་ཞིག་བསྡུ་སྐོང་བྱས་པ་ཡིན་ལ།བརྗོད་གཞི་འདི་དག་ནི་བོད་སྨན་ཉམས་ལེན་པ་དང་ཐོན་སྐྱེད་པ།མི་རིགས་རིག་པ་དང་ཁྲིམས་ལུགས་རིག་པ།སྤྱི་ཚོགས་ཁེ་ལས་བཅས་ཀྱི་ལྟ་ཚུལ་ལས་ཕྱོགས་བསྡུས་བྱས་པ་ཞིག་ཡིན།རྒྱལ་ཁབ་འདྲ་མིན་ནང་གཙོ་བོ་བལ་ཡུལ་དང་ཀྲུང་གོའི་བོད་ཁུལགི་བོད་ཀྱི་གསོ་རིག་ཉམས་ལེན་པ་ཚོ་དང་ལྷན་དུ་ལོ་ངོ་བཅུ་ལྷག་གི་རིང་མཉམ་འབྲེལ་བྱས་མྱོང་མཁན་ཞིག་ལ་མཚོན་ན།ད་ལྟའི་དུས་ཀྱི་བོད་ཀྱི་གསོ་རིག་གི་འགྱུར་འགྲོས་ལ་གཞིགས་ཚེ་ད་ཐེངས་ཀྱི་ཚོགས་འདུ་འདི་དམིགས་བསལ་དུ་གལ་ཆེ་བ་ཡིན།དེང་སང་བོད་ཀྱི་གསོ་རིག་གིས་རྣམ་པ་སྣ་ཚོགས་ཤིང་མཚམས་ལ་ལར་ནང་འགལ་ཡིན་པའི་གནད་དོན་མཚོན་གྱི་ཡོད་ལ།བོད་ཀྱི་གསོ་རིག་དེས་བོད་མི་མ་ཡིན་པའི་འཛད་སྤྱོད་པ་འགུག་ཆེད་ཉིན་གཅིག་བོད་སྨན་དེ་ངེས་པར་དུ་རྒྱལ་སྤྱིའི་སྐྱེ་དངོས་གསོ་རིག་གི་ཚད་གཞིའི་ཐོག་ནས་ནུས་ལྡན་དང་བདེ་འཇགས་ཡིན་པ་ར་སྤྲོད་བྱེད་དགོས།གསོ་བ་རིག་པས་རང་ཉིད་རིག་གནས་ཀྱི་ཐོག་ནས་ཁུངས་ལྡན་ཡིན་པ་དང་མཚམས་ལ་ལར་བོད་བརྒྱུད་ནང་བསྟན་དང་ཐད་ཀར་འབྲེལ་བ་ཡོད་པ་ར་སྤྲོད་བྱེད་པ་དང་ཆབས་ཅིགཡང་སྐབས་ལ་ལར་དེས་རང་ཉིད་ཀྱི་འབྱུང་ཁུངས་དང་སྐྱེ་དངོས་གསོ་རིག་ནས་དར་བའི་ཚན་རིག་གཞུང་ལུགས་ནང་ཁུལ་གྱི་གསར་གཏོད་ཡིན་པ་ར་སྤྲོད་བྱེད་དགོས།བོད་ཀྱི་གསོ་རིག་ལ་བོད་ཀྱི་སྤྱི་ཚོགས་སྤྱི་དང་།མཚམས་ལ་ལར་འཕྲོད་བསྟེན་བདེ་སྲུང་གིས་མི་འདང་ལ་སྐྱེ་དངོས་སྨན་བཅོས་ཀྱང་མེད་པའི་མི་སྡེའི་ནད་ན་ཚ་བཅོས་པའི་ནུས་པའང་ངེས་པར་དུ་ཡོད་དགོས།དེ་ལྟ་ནའང་།གསོ་རིག་སྨན་བཅོས་འདི་དག་གིས་འཕྲོད་བསྟེན་དང་བདེ་ཐང་སྲུང་སྐྱོབ་ཐད་གདམ་ཀ་ཡོད་པའི་བོད་མི་མ་ཡིན་པའི་སྤྱི་ཚོགས་ཁྲོད་དུ་ཁྲོམ་ར་ཇེ་ཆེ་ནས་ཇེ་ཆ་ཟིན་གྱི་ཡོད།བོད་ཀྱི་གསོ་རིག་ཁྲིད་སྤེལ་དང་ལག་ལེན་བྱེད་མཁན་ཚོས་སྦྱོང་ཐབས་གསར་པ་དང་རྒྱལ་ཁབ་ཀྱིས་གཏན་འབེབས་བྱས་པའི་ཆོག་མཆན་དང་དཔང་རྟགས་ལེན་པ་བཅས་ལ་དོ་སྣང་བྱེད་དགོས་པ་མ་ཟད།སྲོལ་རྒྱུན་གྱི་ལག་ལེན་དང་ཤེས་བྱའི་ཐབས་ལམ་བརྒྱུད་སྤེལ་ཐད་འབད་བརྩོན་དང་མཚམས་ལ་ལར་གསར་གཏོད་བྱེད་པ་དང་ཆབས་ཅིགའཕྲོད་བསྟེན་དང་རིམས་ནད་ཐད་ཀྱི་སྐྱེ་དངོས་གསོ་རིག་གི་གོ་རྟོགས་ལོན་པར་ཡང་དོ་སྣང་བྱེད་དགོས།རྒྱུ་མཚན་འདི་དང་འདྲ་བའི་དབང་གིས་བཀུར་བར་འོས་པའི་སྡེ་ཁག་འདྲ་མིན་ནས་ཕེབས་པའི་གསོ་བ་རིག་པ་ཉམས་ལེན་པ་ཚོ་ལྷན་ཅིག་ཏུ་འདུས་ཏེ།གཅིག་གིས་གཅིག་ནས་སྦྱོང་བ་དང་ཁོང་ཚོའི་ཕྱག་ལས་ཐད་གླེང་མོལ་བྱེད་པའི་སྐལ་བ་ལྡན་པ་ནི་དངོས་གནས་རིན་ཐང་བྲལ་བའི་བྱ་བ་ཞིག་རེད།ཕུལ་དུ་བྱུང་བའི་ཚོ་ཆུང་འདི་དག་གི་ནང་དུ་ཞུགས་པའི་མི་མང་བོ་ཞིག་ནི་ཀྲུང་གོ་དང་བལ་ཡུལ།རྒྱ་གར་དང་འབྲུག་ཡུལ་བཅས་ནས་ཕེབས་པ་ཡིན་ཞིང་།སྦྱིན་བདག་གཞན་པ་ཚོ་དང་འདྲ་བར་ཀུན་ཕན་ཐེབས་རྩ་ཚོགས་པའི་གཏོང་ཕོད་ལྡན་པའི་རྒྱབ་སྐྱོར་མེད་ན་བྱ་གཞག་འདི་འགྲུབ་ཐབས་བྲལ་བ་ཞིག་ཡིན་པ་ཐུགས་ལ་ངེས་རྒྱུ་གལ་ཆེ།ཐིམ་ཕུག་གི་ཉི་མ་རེ་རེ་མྱུར་ཞིང་ཕྱིར་དྲན་གྱི་རིན་ཐང་ལྡན་པའི་སྒོ་ནས་ཕྱིན་སོང་།ད་དུང་ཡང་སྤ་རོ་གནམ་གྲུ་ཐང་དུ་འཕུར་སྐབས་ཀྱི་ཚོར་སྣང་ཏེ།ཆར་དུས་ཀྱི་ཆར་བས་བརླན་པའི་ལྗང་མདོག་གི་རི་བོའི་ཕྲེང་བ་དང་།ཧི་མ་ལ་ཡའི་རི་རྒྱུད་ཀྱི་རི་འདབས་སུ་ཡོད་པའི་འབབ་ཐང་དུ་འབབ་པའི་གློ་བུར་བའི་དཀྱོག་ལམ་བཅས་བདག་གི་སེམས་སུ་ཝ་ལེར་བཀྲ།གནམ་གྲུ་དང་གྲོས་ཚོགས་ཁང་ནང་གི་སྐད་རིགས་འདྲ་མིན་ཐོག་བཤད་པའི་འུར་ཅོར་ཡང་བདག་གི་རྣ་བར་ད་དུང་ཡང་གྲག་བཞིན་གདའ།དངོས་གཞིའི་ཚོ་ཆུང་བགྲོ་གླེང་དང་གྲོས་བསྡུར་གྱི་སྐབས་དང་།ཚོགས་ཞུགས་མཁན་ཚོ་རྒྱལ་ཡོངས་དོ་དམ་གླིང་གི་ཡིད་དུ་འོང་བའི་ར་སྐོར་གྱི་ནང་དུ་ཨེ་མ་དར་ཚིལ་དང་མངར་ཇ་ལ་རོལ་བཞིན་པའི་སྐབས་སུ།བོད་སྐད་དང་རྒྱ་སྐད།བལ་སྐད་དང་ཧིན་སྐད།དེ་བཞིན་དབྱིན་སྐད་བཅས་ཀྱི་ནང་དུའམ་ཡང་ན་སྐད་འདི་དག་མཉམ་བསྲེས་ཀྱི་སྒོ་ནས་གལ་ཆེ་བའི་འབྲེལ་ལམ་མང་བོ་བཙུགས་པ་རེད་ལ་རིན་ཐང་བྲལ་བའི་གནས་ཚུལ་མང་བོ་ཡང་བརྗེ་རེས་བྱས་པ་རེད།